Sekswal na pantasya

An sekswal na pantasya o erotikong pantasya iyo an sarong awtoerotikong mental na imahen o pattern nin kaisipan na nagbubukag sa sekswalidad nin tawo asin pwedeng magtogdas o magpaurog kan pagkapukaw na sekswal. An sekswal na pantasya pwedeng matogdas sa paagi kan imahinasyon o memorya nin sarong tawo, asin posibleng ma-trigger na autonomously o sa paagi kan external stimulation siring kan erotikong literatura o pornograpiya, an sarong pisikal na bagay, o an pagkadagkang sekswal sa saro pang tawo. Maski arin na bagay na posibleng magpangyaru sa pagkapukaw na sekswal posible man na magprodusir nin sarong sekswal na pantasya, asin an pagkapukaw na sekswal posibleng magpangyari sa mga pantasya.

An sekswal na mga pantasya haros unibersal, na nareport na sa dakol na mga sosyedad sa bilog na kinaban. Alagad, huli ta an naturalesa kan ibang mga pantasya, an pagbugtak kan aktwal na mga pantasya pasiring sa aksyon harayuon na magin komun, huli sa kultural, sosyal, moral, asin relihiyosong constraints. Sa ibang mga kaso, maski ngani an diskusyon nin sarong tawo manonongod sa mga sekswal na mga pantasya subject sa sosyal na taboos asin inhibitions. An ibang tawo manonompongan iyan na kombenyente na iakto iyan na mga pantasya sa paagi kan sexual roleplay. An sarong tawo posibleng nanompongan an balidasyon kan sekswal na pantasya sa paagi kan pagladawan o diskusyon kan pantasya sa mga pelikula, parating sa pornograpiyang naturalesa. An pantasya posibleng positibo o negatibong eksperyensya, o maski ngani sabay an duwang naunambitan. Posible na iyan iyo an kasimbagan sa nakaaging karanasan asin pwedeng makaimpluwensya sa nuanoy na sekswal na gawe. An sarong tawo posibleng dai magmawot na magin totoo sa realidad an mga sekswal na pantasya, asin huli ta an proseso solamenteng manonompongan sa imahinasyon, sinda bakong limitado sa pig-aako o praktikal na mga pantasya, na pwedeng magtao nin impormasyon sa prosesong sikolohikal sa likod kan sekswal na gawe.

Toltolan